# Viasona

Viasona és una enciclopèdia de música catalana a Internet que pretén indexar tots els artistes i grups que han cantat en català, a més dels discos editats i les cançons compostes en aquesta llengua des de l'any 1960 fins a l'actualitat. El motor de cerca del portal permet als usuaris extreure tota mena de dades: tota la producció d'un artista, el catàleg complet d'una discogràfica, els discos i cançons d'un any concret i, fins i tot, descobrir les cançons que parlen d'una ciutat, un mes de l'any, un nom propi concret, etc.
En el moment d'obrir al públic, el 8 de setembre de 2010, Viasona tenia un total de 1.438 grups, 2.942 àlbums i 23.101 cançons indexades a la seva base de dades. El març de 2013, Viasona tenia un total de 2.580 grups, 5.380 àlbums, més de 40.000 cançons indexades, i una audiència de més de 83.000 usuaris únics mensuals (gener de 2013). El setembre de 2015, la xifra d'audiència ha arribat als 120.483 usuaris únics, que fan aquest web el més visitat del sector de la música catalana a Internet. El setembre del 2020 tenia 90.737 cançons, 11.840 àlbums, 4.889 grups i artistes, 102.441 àudios, 52.789 vídeos musicals i 11.015 portades de disc. L'empresa editora de Viasona és Tirabol Produccions, que gestiona altres webs com Racó Català o La Tafanera.
Viasona ha rebut el Premi Ovidi Montllor 2015 com al millor suport per a la música valenciana.

## Referències

* ↑ Foguet, Joan. «Viasona, la enciclopedia digital de la música en catalán recoge 2.379 grupos». El País. [Consulta: 10 octubre 2011]. «En 2010 aparecía en Internet la página Viasona (www.viasona.cat), un portal con información indexada de grupos musicales en catalán, inédito en contenido y forma en la Red.»
* ↑ «Una mirada a la xarxa». Departament de Cultura de la Generalitat de Catalunya. «Una proposta inèdita a la xarxa que pretén indexar tots els artistes i grups que han cantat en català, a més dels discos editats i les cançons compostes en la nostra llengua.»
* ↑ Cerca avançada de Viasona
* ↑ «Neix Viasona.cat, una enciclopèdia de la música catalana a la xarxa». 324. [Consulta: 8 setembre 2010]. «Una gran enciclopèdia a internet de la música en català des del 1961 fins a l'actualitat.»
* ↑ «Neix Viasona, l'enciclopèdia de la música catalana per Internet». EuropaPress. [Consulta: 9 setembre 2010]. «Viasona.cat, una enciclopèdia de la música catalana per internet que indexa de moment 1.438 grups, 2.942 discos i 23.101 cançons.»
* ↑ Evolució de l'audiència de Viasona - OJD Interactiva
* ↑ Valls, Luana. «El portal 'Viasona' es consolida com a líder en el sector de la música catalana». El Periódico de Catalunya. [Consulta: 7 març 2013]. «Després de superar les 40.000 cançons registrades i els 83.000 lectors únics mensuals, s'ha convertit en el portal líder en la seva especialitat.»
* ↑ «40.000 cançons en català i més de 83.000 usuaris mensuals al web Viasona». Generalitat de Catalunya. [Consulta: 15 març 2013]. «Viasona se situa com el portal de música en català més visitat segons dades de l'Oficina de Justificació de la Difusió (OJD)»
* ↑ Redacció. «Viasona celebra 10 anys amb nous continguts», 09-09-2020. [Consulta: 9 setembre 2020].
* ↑ Llista de projectes web gestionats per Tirabol Produccions
* ↑ «Els Premis a la Música en Valencià reconeixen a Obrint Pas i Viasona». Europa Press. [Consulta: 11 novembre 2015]. «Manuel Miralles ha aprofitat la roda de premsa per a donar a conèixer els dos guardons que atorga el COM, el de la trajectòria, que ha recaigut a la banda Obrint Pas, i el de suport a la música a València, que ha anat a parar a la base de dades musical Viasona.»
* ↑ «Zoo, Aspencat i Tardor entre els nominats, mentre el COM premiarà Obrint Pas i Viasona». La Veu del País Valencià. [Consulta: 11 novembre 2015]. «El premi al suport a la música a València ha anat a parar a Viasona.»

## Enllaços externs

* Viasona - Lloc web oficial
* Vídeo de Viasona Arxivat 2011-12-22 a Wayback Machine. al programa Connexió Barcelona de Barcelona Televisió (05 de setembre de 2010)
* Vídeo de Viasona a l'Espai Internet de TV3 (12 de setembre de 2010)